**Mă-ntorc**

*Intel1anima*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sunt fiul tãu rãtãcitor, luminã,

şi-mi strigã sângele ca o sirenã:

"Mi-e dor de-acasã!"

Mã-ntorc la tine cu braţele întinse.

Primeşte-mã înapoi,

aşa cum sunt acum:

pe coapse-mi şiroiesc

râuri de sare,

rãmãşiţe ale tumultului

de lacrimi,

furtuni îmi joacã în pãrul rebel,

iar fulgere albastre curg prin vene.

Şi timpul,

şi drumurile toate

m-au amãgit cu doruri multe şi rebele,

cu primãveri ce n-au venit,

cu o iubire care-avea aripi de cearã

şi-a nins cenuşã peste sufletu-nsetat.

Primeşte-mã

pânã ce amurgul

nu se închide ca o imensã pleoapã

peste curcubeul care încã mai leagãnã

în privirile mele

inorogul alb

mult visat

din copilãria mea.

Primeşte-mã, luminã!

Mã-ntorc la tine,

eu, fiul tãu rãtãcitor,

şi vreau sã îţi aprind altare

din versul meu albastru

ce singur a rãmas întreg.

Îmi strigã sângele ca o sirenã:

"Mi-e dor de-acasã!".